شەفەق نیوز/ حکومەت هەرێم کوردستان، ئمڕوو
شەممە، مەرجەیلیگ ناوەرپای حکومەت عراق ئەرا سەنین کەهرەبا لە هەرێم.
ئومێد ئەحمەد قسەکەر وەناو وەزارەت کەهرەبای
کوردستان، لە وتاریگ رۆژنامەوانی رەسیە ئاژانس شەفەق نیوز وت: زانیاری وەپیمان رەسیە
لە باوه‌ت  نیاز حکومەت عراق وە سەنین کەهرەبا
لە هەرێم و تورکیا، و وەزارەتگە گفتوگۆ لەی باوەتە کرد، وبڕیار رەزامەنی لە داوای
بەغداد دا  وەمەرجەیلیگ.
ئەحمەد  باس مەرجەگان کرد ک بایەسە فرووشتن کەهرەبا کاریگەری
لە کەمەوبوین وزەی کەهرەبای نیشتمانی لە هەرێم نەوود، و بایەسە بەغداد سوتەمەنی
دابین بکەێد ئەرا کەرتە کەهرەبایەگان ک لە هەریم وسیانە و لەی کەرتەیلە کەهرەبا بیریەێدە
بەغداد.
ئاماژەدا ک ئی کەرتەیلە خوەیان بەرهەمکاریین
وەلی ئیسە وسیانە لەوەر کەمی سوتەمنی، و ئەگەر بەغداد رازیبوی و سوتەمەنی ئەرایان
دابینکرد، حکومەت هەرێم هەمیش رازی بوود کەهرەبا ئەرای بفرووشێد.
